|  |
| --- |
|  |

**Υπόδειγμα Τεύχους**

**Ειδικής Συγγραφής Υποχρεώσεων**

**Γενικές Υπηρεσίες**

Περιεχόμενα

[ΑΡΘΡΟ 1: ΕΙΣΑΓΩΓΗ 3](#_Toc11070046)

[1.1 Ορισμοί 3](#_Toc11070047)

[1.2 Αντικείμενο της Συγγραφής Υποχρεώσεων 3](#_Toc11070048)

[ΑΡΘΡΟ 2: ΕΚΤΕΛΕΣΗ ΤΗΣ ΣΥΜΒΑΣΗΣ 3](#_Toc11070049)

[2.1 Τόπος και χρόνος 3](#_Toc11070050)

[2.2 Εκπρόσωποι του αναδόχου 4](#_Toc11070051)

[2.3 Παρακολούθηση της Σύμβασης 4](#_Toc11070052)

[ΑΡΘΡΟ 3: ΠΡΟΣΩΠΙΚΟ ΤΟΥ ΑΝΑΔΟΧΟΥ 4](#_Toc11070053)

[ΑΡΘΡΟ 4: ΑΜΟΙΒΗ - ΚΡΑΤΗΣΕΙΣ 5](#_Toc11070054)

[4.1 Αμοιβή του αναδόχου 5](#_Toc11070055)

[4.2 Τα στοιχεία της αμοιβής του αναδόχου 5](#_Toc11070056)

[4.3 Νόμισμα αμοιβής Συμβούλου 5](#_Toc11070057)

[ΑΡΘΡΟ 5: ΕΓΓΥΗΣΕΙΣ 5](#_Toc11070058)

[ΑΡΘΡΟ 6: ΠΟΙΝΙΚΕΣ ΡΗΤΡΕΣ 5](#_Toc11070059)

[ΑΡΘΡΟ 7: ΕΚΠΤΩΣΗ ΑΝΑΔΟΧΟΥ – ΔΙΑΛΥΣΗ ΣΥΜΒΑΣΗΣ 6](#_Toc11070060)

[7.1 Έκπτωση Αναδόχου 6](#_Toc11070061)

[7.2 Διάλυση της σύμβασης 6](#_Toc11070062)

[ΑΡΘΡΟ 8: ΓΕΝΙΚΑ ΚΑΘΗΚΟΝΤΑ, ΕΥΘΥΝΕΣ, ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ 6](#_Toc11070063)

[8.1 Γενικές υποχρεώσεις και ευθύνες του αναδόχου 6](#_Toc11070064)

[8.2 Ανάληψη ευθύνης από τον Ανάδοχο 6](#_Toc11070065)

[8.3 Εμπιστευτικότητα 6](#_Toc11070066)

[8.4 Κυριότητα Σχεδίων και Εγγράφων 7](#_Toc11070067)

[8.5 Τεκμηρίωση στοιχείων από ηλεκτρονικό υπολογιστή 7](#_Toc11070068)

[8.6 Κυριότητα και χρήση λογισμικού του αναδόχου 7](#_Toc11070069)

[8.7 Φορολογικές υποχρεώσεις του αναδόχου 7](#_Toc11070070)

[8.8 Ασφαλιστικές υποχρεώσεις του Αναδόχου για το προσωπικό του 7](#_Toc11070071)

[8.9 Δημοσιοποίηση - Ανακοινώσεις στον Τύπο 8](#_Toc11070072)

[8.10 Αλληλογραφία του Αναδόχου με την αναθέτουσα αρχή 8](#_Toc11070073)

[ΑΡΘΡΟ 9: ΥΠΟΧΡΕΩΣΕΙΣ ΤΟΥ ΕΡΓΟΔΟΤΗ 8](#_Toc11070074)

[9.1 Παροχή υφισταμένων στοιχείων 8](#_Toc11070075)

[9.2 Έγκαιρη πληρωμή του Αναδόχου 8](#_Toc11070076)

[ΑΡΘΡΟ 10: ΔΙΑΦΟΡΕΣ - ΔΙΑΦΩΝΙΕΣ - ΑΝΩΤΕΡΗ ΒΙΑ 8](#_Toc11070077)

[10.1 Ισχύουσα νομοθεσία 8](#_Toc11070078)

[10.2 Καλόπιστη εφαρμογή της σύμβασης 8](#_Toc11070079)

[10.3 Λάθη / ασυμφωνίες στα Συμβατικά Τεύχη ή στην Προσφορά του Αναδόχου 8](#_Toc11070080)

[10.4 Ανωτέρα βία 8](#_Toc11070081)

[10.5 Εκτέλεση της σύμβασης παρά την ύπαρξη διαφωνίας 9](#_Toc11070082)

# ΑΡΘΡΟ 1: ΕΙΣΑΓΩΓΗ

## 1.1 Ορισμοί

**Κύριος του έργου** είναι το …………..

**Αναθέτουσα αρχή** είναι το ……………

**Υπηρεσία υπεύθυνη για την άσκηση της παρακολούθησης και διοίκησης της σύμβασης** (στο εξής «**Υπηρεσία**») είναι …………………

**Ανάδοχος** είναι το φυσικό ή νομικό πρόσωπο ή η σύμπραξη που συνάπτει σύμβαση με την αναθέτουσα αρχή.

## 1.2 Αντικείμενο της Συγγραφής Υποχρεώσεων

Η παρούσα συγγραφή υποχρεώσεων προσδιορίζει το γενικό πλαίσιο και τους ειδικούς όρους για την εκτέλεση των συμβατικών υποχρεώσεων του αναδόχου. Όσα θέματα σχετίζονται με τη διαδικασία ανάθεσης περιλαμβάνονται στο τεύχος της Διακήρυξης, ενώ το αντικείμενο και τα τεχνικά χαρακτηριστικά της σύμβασης στο τεύχος Τεχνικών Δεδομένων.

# ΑΡΘΡΟ 2: ΕΚΤΕΛΕΣΗ ΤΗΣ ΣΥΜΒΑΣΗΣ

## 2.1 Τόπος και χρόνος

2.1.1 Τόπος εργασίας του αναδόχου είναι είτε το γραφείο του, είτε και η περιοχή του έργου εφόσον τούτο απαιτείται. Ο ανάδοχος υποχρεούται, ύστερα από έγκαιρη πρόσκληση των υπηρεσιών της αναθέτουσας αρχής (της Υπηρεσίας που είναι υπεύθυνη για την παρακολούθηση εκτέλεσης της σύμβασης και επιβλεπόντων) να συμμετέχει σε συσκέψεις, να παρέχει γραπτές ή προφορικές πληροφορίες ή συμβουλές στις υπηρεσίες αυτές και γενικά να παρέχει κάθε σχετική υποστήριξη που κρίνει χρήσιμη η αναθέτουσα αρχή.

2.1.2 Μετά την επέλευση των έννομων αποτελεσμάτων της απόφασης κατακύρωσης, η αναθέτουσα αρχή προσκαλεί τον ανάδοχο να προσέλθει για την υπογραφή του συμφωνητικού, θέτοντάς του προθεσμία που δεν μπορεί να υπερβαίνει τις είκοσι (20) ημέρες από την κοινοποίηση σχετικής έγγραφης ειδικής πρόσκλησης, σύμφωνα με το άρθρο 105 του Ν4412/2016.

2.1.3 Συμβατικός χρόνος εκτέλεσης της σύμβασης είναι η συνολική προθεσμία για την περαίωση του αντικειμένου της σύμβασης, όπως αυτός προσδιορίζεται στην προκήρυξη του διαγωνισμού. Η έναρξη της συνολικής και των τμηματικών προθεσμιών συμπίπτει, αν δεν ορίζεται διαφορετικά στο ιδιωτικό συμφωνητικό, με την επομένη της υπογραφής του.

2.1.4 Στο τεύχος τεχνικών δεδομένων παρέχεται ενδεικτικό χρονοδιάγραμμα εκπόνησης των εργασιών, από το οποίο προκύπτει ο μικτός (συνολικός) και ο καθαρός χρόνος εκπόνησης του συνόλου του έργου.

2.1.5 Σε προθεσμία δεκαπέντε (15) ημερών από την υπογραφή του ιδιωτικού συμφωνητικού, αν δεν ορίζεται διαφορετικά σε αυτό, ο ανάδοχος υποχρεούται να υποβάλει νέο χρονοδιάγραμμα, ανάλογα με τις απαιτήσεις των συμβατικών τευχών. Στο νέο χρονοδιάγραμμα αναγράφονται οι καθαροί χρόνοι εκπόνησης των εργασιών για κάθε στάδιο και τα ακριβή σημεία έναρξης κάθε δράσης, έτσι ώστε να τηρηθεί η συνολική προθεσμία.

2.1.6 Αν μετατίθεται το χρονικό σημείο έναρξης του έργου χωρίς ευθύνη του αναδόχου, δικαιούται αντίστοιχη παράταση προθεσμίας.

## 2.2 Εκπρόσωποι του αναδόχου

* + 1. Το ιδιωτικό συμφωνητικό θα υπογραφεί, από πλευράς αναδόχου, από τον ήδη εξουσιοδοτημένο κατά το στάδιο της ανάθεσης εκπρόσωπο του διαγωνιζομένου, ο οποίος μονογράφει επίσης και κάθε φύλλο του συμφωνητικού.
		2. Κατά την υπογραφή του συμφωνητικού, ο ανάδοχος πρέπει να δηλώσει την έδρα του και να ορίσει αντίκλητο, ο οποίος δεν αποκλείεται να είναι και ο εκπρόσωπος του αναδόχου, εφόσον κατοικεί στην έδρα της υπεύθυνης υπηρεσίας, για την παρακολούθηση εκτέλεσης της σύμβασης (παρ. 4 και 5 άρθρου 182 Ν.4412/2016).
		3. Σε περίπτωση αντικατάστασης των εκπροσώπων του αναδόχου, γνωστοποιείται σχετικό έγγραφο του αναδόχου στην αναθέτουσα αρχή, στο οποίο επισυνάπτεται η σχετική απόφαση των καταστατικών οργάνων του αναδόχου ή των μελών του, σε περίπτωση αναδόχου σύμπραξης ή κοινοπραξίας. Η αντικατάσταση του εκπροσώπου του αναδόχου υπόκειται στην έγκριση του προϊσταμένου της υπεύθυνης υπηρεσίας για την παρακολούθηση εκτέλεσης της σύμβασης .
		4. Οποιαδήποτε αλλαγή στη διεύθυνση κατοικίας των εκπροσώπων γνωστοποιείται ομοίως στην Αναθέτουσα Αρχή και στην υπεύθυνη υπηρεσία για την παρακολούθηση του έργου. Κοινοποιήσεις εγγράφων της σύμβασης στον παλιό εκπρόσωπο ή στην παλιά διεύθυνση θεωρούνται ισχυρές, εφόσον γίνονται πριν την γνωστοποίηση των μεταβολών.
		5. Ο ανάδοχος υποχρεούται να εφοδιάσει τον εκπρόσωπό του (και τον αναπληρωτή εκπρόσωπό του) με συμβολαιογραφικό πληρεξούσιο, σύμφωνα με το οποίο τα πρόσωπα αυτά εξουσιοδοτούνται να ενεργούν κατ' εντολή του και να τον εκπροσωπούν σε όλα τα ζητήματα που σχετίζονται με τη σύμβαση και να διευθετούν για λογαριασμό του οποιαδήποτε διαφορά προκύπτει ή σχετίζεται με τη σύμβαση και να συμμετέχουν, κατόπιν προσκλήσεως οργάνων της αναθέτουσας αρχής, σε συναντήσεις με όργανα ελέγχου / παρακολούθησης της σύμβασης.

## 2.3 Παρακολούθηση της Σύμβασης

Η διοίκηση της σύμβασης ασκείται από την υπεύθυνη υπηρεσία για την παρακολούθηση εκτέλεσης της σύμβασης, η οποία είναι αρμόδια να ορίσει, και να γνωστοποιήσει στον ανάδοχο, τα πρόσωπα που θα επιβλέψουν την εκτέλεση των εργασιών της σύμβασης. Για τη διοίκηση και την επίβλεψη της σύμβασης ισχύουν τα όσα αναγράφονται στο άρθρο 216 του Ν.4412/2016.

# ΑΡΘΡΟ 3: ΠΡΟΣΩΠΙΚΟ ΤΟΥ ΑΝΑΔΟΧΟΥ

3.1 Ο ανάδοχος υποχρεούται να διαθέτει επαρκές και κατάλληλο προσωπικό για την εκτέλεση των υπηρεσιών που του ανατίθενται, σύμφωνα και με τις δεσμεύσεις που ανέλαβε με την υποβολή της προσφοράς του. Η εμπειρία και εν γένει τα προσόντα του προσωπικού αυτού τελούν υπό την ρητή ή και σιωπηρή έγκριση της αναθέτουσας αρχής. Τεκμαίρεται ότι η Υπηρεσία αποδέχεται τα πρόσωπα αυτά, εφόσον δεν αντιλέγει γραπτά.

3.2 Ο Ανάδοχος θα χρησιμοποιήσει για την εκτέλεση της σύμβασης την ομάδα που δήλωσε κατά τη διαδικασία του διαγωνισμού και θα δηλώσει άμεσα την αποχώρηση οποιουδήποτε μέλους της ομάδας από την εκτέλεση της σύμβασης, για οποιονδήποτε λόγο. Η Υπηρεσία ερευνά τους λόγους της αποχώρησης και μπορεί να εγκρίνει την αναπλήρωσή του με αντίστοιχο στέλεχος, ίσης τουλάχιστον εμπειρίας, αν η αποχώρηση οφείλεται σε σπουδαίο λόγο.

# ΑΡΘΡΟ 4: ΑΜΟΙΒΗ - ΚΡΑΤΗΣΕΙΣ

## 4.1 Αμοιβή του αναδόχου

Συμβατική αμοιβή του αναδόχου είναι το ποσό της οικονομικής του προσφοράς.

## 4.2 Τα στοιχεία της αμοιβής του αναδόχου

4.2.1 Ο ανάδοχος αμείβεται σε στάδια, όπως αυτά προκύπτουν από την περιγραφή του έργου στο τεύχος τεχνικών δεδομένων. Η σταδιακή καταβολή της αμοιβής ανά στάδιο ρυθμίζεται από το άρθρο 200 του Ν. 4412/2016 και περιγράφεται στο τεύχος τεχνικών δεδομένων. Διευκρινίζεται ότι:

1. Ο ανάδοχος είναι πλήρως και αποκλειστικά υπεύθυνος για όλες τις εισφορές, οφειλές, τέλη και άλλες πληρωμές στα ταμεία κοινωνικής ασφάλισης, υγειονομικής περίθαλψης και συντάξεων, επαγγελματικών, δημόσιων ή άλλων φορέων, όπως τα ΤΜΕΔΕ, ΕΦΚΑ, ΤΕΕ κ.λπ.
2. Η συμβατική αμοιβή δεν περιλαμβάνει ΦΠΑ. Ο φόρος αυτός θα καταβάλλεται επιπλέον στον ανάδοχο, με την πληρωμή κάθε λογαριασμού.

Οι πληρωμές ολοκληρώνονται μέσα σε έναν μήνα από την έγκριση (ρητή ή σιωπηρή) του λογαριασμού, υπό την προϋπόθεση ότι θα έχουν υποβληθεί έγκαιρα τα ως άνω δικαιολογητικά.

4.2.2 Η συμβατική αμοιβή του αναδόχου περιλαμβάνει όλες τις δαπάνες (όπως έξοδα μετακινήσεων, ειδικά και γενικά έξοδα κ.λπ.) και το επιχειρηματικό του κέρδος, μέχρι την ολοκλήρωση και παράδοση των εργασιών. Δεν αναγνωρίζονται λόγοι προσαύξησης της αμοιβής, εκτός αν αναφέρεται διαφορετικά στον νόμο.

## 4.3 Νόμισμα αμοιβής Συμβούλου

Τα τιμολόγια του αναδόχου για την αμοιβή του καθώς και οι πληρωμές που θα διεκπεραιώνονται από την αναθέτουσα αρχή θα είναι εκπεφρασμένα σε ΕΥΡΩ και σύμφωνα με την εκάστοτε ισχύουσα νομοθεσία.

# ΑΡΘΡΟ 5: ΕΓΓΥΗΣΕΙΣ

5.1.1 Εάν η εγγυητική επιστολή εκδοθεί από ξένη τράπεζα, τότε μπορεί να είναι συντεταγμένη σε μία από τις επίσημες γλώσσες της Ευρωπαϊκής Ένωσης, αλλά θα συνοδεύεται απαραίτητα από επίσημη μετάφραση στα ελληνικά.

5.1.2 Εφόσον προκύψει ανάγκη, αποφασίζεται η κατάπτωση του συνόλου ή, αναλόγου προς την απαίτηση, μέρους των εγγυήσεων. Μετά την έκδοση της απόφασης, η αναθέτουσα αρχή εισπράττει την εγγύηση με έγγραφη δήλωσή της προς τον εγγυητή. Η κατάπτωση του συνόλου των εγγυήσεων δεν εξαντλεί την ευθύνη του αναδόχου για αποζημίωση της αναθέτουσας αρχής σε περίπτωση που αυτή υποστεί ζημία μεγαλύτερη του ποσού των εγγυήσεων.

# ΑΡΘΡΟ 6: ΠΟΙΝΙΚΕΣ ΡΗΤΡΕΣ

6.1 Αν ο ανάδοχος, με υπαιτιότητά του δεν τηρεί τις συμβατικές προθεσμίες περαίωσης των εργασιών της σύμβασης ή εκτελεί τη σύμβαση πλημμελώς, βαρύνεται με ποινικές ρήτρες σύμφωνα με το άρθρο 218.

6.2 Οι ποινικές ρήτρες επιβάλλονται με απόφαση της Υπηρεσίας και κοινοποιούνται στο ανάδοχο. Εισπράττονται μέσω της πιστοποίησης που εκδίδεται αμέσως μετά την επιβολή τους, ή σε περίπτωση υποβολής ένστασης, μέσω της πιστοποίησης που εκδίδεται αμέσως μετά την απόρριψη της ένστασης από την αρμόδια υπηρεσία.

# ΑΡΘΡΟ 7: ΕΚΠΤΩΣΗ ΑΝΑΔΟΧΟΥ – ΔΙΑΛΥΣΗ ΣΥΜΒΑΣΗΣ

## 7.1 Έκπτωση Αναδόχου

7.1.1 Εφόσον ο ανάδοχος δεν εκπληρώνει τις υποχρεώσεις του ή δεν συμμορφώνεται με τις γραπτές εντολές της υπηρεσίας, που είναι σύμφωνες με τη σύμβαση ή τις κείμενες διατάξεις, κηρύσσεται έκπτωτος.

7.1.2 Μετά την οριστικοποίηση της έκπτωσης εκκαθαρίζεται η σύμβαση και καταπίπτει υπέρ της αναθέτουσας αρχής η εγγύηση καλής εκτέλεσης ως ειδική ποινική ρήτρα. Αν επιβλήθηκαν ποινικές ρήτρες για υπέρβαση τμηματικών προθεσμιών, μέχρι την οριστικοποίηση της έκπτωσης οι ρήτρες αυτές οφείλονται από τον ανάδοχο αθροιστικά, ενώ επιβάλλεται και η ποινική ρήτρα για την υπέρβαση της συνολικής προθεσμίας, εφόσον υφίσταται ανάλογη περίπτωση.

## 7.2 Διάλυση της σύμβασης

Η αναθέτουσα αρχή δικαιούται να καταγγείλει και να προβεί στη διάλυση της σύμβασης, κατά τη διάρκεια εκτέλεσής της, στις περιπτώσεις που αναφέρονται στο άρθρο 133 του Ν. 4412/2016 και να κηρύξει τον ανάδοχο έκπτωτο, όπως ορίζεται στο άρθρο 203 του Ν.4412/2016.

# ΑΡΘΡΟ 8: ΓΕΝΙΚΑ ΚΑΘΗΚΟΝΤΑ, ΕΥΘΥΝΕΣ, ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ

## 8.1 Γενικές υποχρεώσεις και ευθύνες του αναδόχου

8.1.1 Ο Ανάδοχος υποχρεώνεται να εκπληρώνει τις υποχρεώσεις του, όπως αυτές προσδιορίζονται στα τεύχη της προκήρυξης και τις ευθύνες που απορρέουν από τη σύμβαση, με επιδεξιότητα, επιμέλεια και επαγγελματική κρίση.

8.1.2 Αν ο ανάδοχος κληθεί από την αναθέτουσα αρχή να παρέμβει σε υπόθεση μεταξύ αυτού (της αναθέτουσας αρχής) και τρίτου, υποχρεώνεται να ενεργήσει σύμφωνα με τη σύμβαση. Εάν από τη σύμβαση δεν συνάγεται ο τρόπος δράσης του, απευθύνεται στην αναθέτουσα αρχή ζητώντας σχετικές οδηγίες.

8.1.3 Με τη λήξη της σύμβασης ο ανάδοχος υποχρεώνεται να επιστρέψει στην αναθέτουσα αρχή όλα τα έγγραφα ή στοιχεία, που έλαβε για την εκπλήρωση των συμβατικών του υποχρεώσεων, καθώς και ό,τι άλλο ανήκει σε αυτή.

8.1.4 Ο ανάδοχος υποχρεούται να προειδοποιεί εγγράφως την αναθέτουσα αρχή για περιπτώσεις σύγκρουσης συμφερόντων και δεν επιτρέπεται να εργάζεται παράλληλα σε εργασίες με τις οποίες προκύπτει τέτοια σύγκρουση.

## 8.2 Ανάληψη ευθύνης από τον Ανάδοχο

Η αναθέτουσα αρχή απαλλάσσεται από κάθε ευθύνη και υποχρέωση από τυχόν ατύχημα ή από κάθε άλλη αιτία κατά την εκτέλεση της σύμβασης. Η αναθέτουσα αρχή δεν έχει υποχρέωση καταβολής αποζημίωσης για υπερωριακή απασχόληση ή οποιαδήποτε άλλη αμοιβή στο προσωπικό του αναδόχου ή τρίτων.

## 8.3 Εμπιστευτικότητα

Καθ’ όλη τη διάρκεια ισχύος της σύμβασης, αλλά και μετά τη λήξη ή λύση αυτής, ο ανάδοχος (και οι προστεθέντες του) αναλαμβάνει την υποχρέωση να μην γνωστοποιήσει σε τρίτους (συμπεριλαμβανομένων των εκπροσώπων του ελληνικού και διεθνούς τύπου), χωρίς την προηγούμενη έγγραφη συγκατάθεση της αναθέτουσας αρχής, οποιαδήποτε έγγραφα ή πληροφορίες που θα περιέλθουν σε γνώση του κατά την εκτέλεση των υπηρεσιών και την εκπλήρωση των υποχρεώσεών τους.

## 8.4 Κυριότητα Σχεδίων και Εγγράφων

8.4 1 Όλα τα έγγραφα (σχέδια, μελέτες, στοιχεία κ.ο.κ.) που θα συνταχθούν από τον ανάδοχο (και τους προστεθέντες του) στο πλαίσιο εκτέλεσης της σύμβασης θα ανήκουν στην ιδιοκτησία της αναθέτουσας αρχής, θα είναι πάντοτε στη διάθεση των νομίμων εκπροσώπων του κατά τη διάρκεια ισχύος της σύμβασης και θα παραδοθούν στην αναθέτουσα αρχή στον χρόνο που προβλέπεται στον νόμο και στη σύμβαση ή αλλιώς κατά την καθ’ οιονδήποτε τρόπο λήξη ή λύση της σύμβασης.

8.4.2 Αν είναι υποχρέωση του αναδόχου να παραδώσει αρχεία με στοιχεία σε ηλεκτρονική μορφή, υποχρεούται να τα συνοδεύσει με έγγραφη τεκμηρίωσή τους και με οδηγίες για την ανάκτηση / διαχείρισή τους.

## 8.5 Τεκμηρίωση στοιχείων από ηλεκτρονικό υπολογιστή

Οι κάθε είδους υπολογισμοί, ή τα οποιαδήποτε στοιχεία που θα προκύπτουν από επεξεργασία σε ηλεκτρονικό υπολογιστή, από τον ανάδοχο (ή τους προστεθέντες του) ή από τις υπηρεσίες της αναθέτουσας αρχής, με τη βοήθεια / καθοδήγηση του αναδόχου, θα συνοδεύονται υποχρεωτικά από αναλυτικό υπόμνημα που θα περιλαμβάνει:

1. τον τύπο του ηλεκτρονικού υπολογιστή που χρησιμοποιήθηκε,
2. την ονομασία του λογισμικού που χρησιμοποιήθηκε,
3. τα στοιχεία του συντάκτη και του ιδιοκτήτη του και
4. σε περίπτωση υπολογισμών, την περιγραφή των μεθόδων, των παραδοχών υπολογισμού, του τρόπου συμπλήρωσης των δεδομένων,

έτσι ώστε οι αντίστοιχοι υπολογισμοί να μπορούν να ελεγχθούν με άλλες κλασσικές μεθόδους ή με άλλα προγράμματα.

## 8.6 Κυριότητα και χρήση λογισμικού του αναδόχου

8.6.1 Τα προγράμματα ηλεκτρονικού υπολογιστή (λογισμικό) τα οποία θα χρησιμοποιήσει ο ανάδοχος για την εκτέλεση των υπηρεσιών και την εκπλήρωση των υποχρεώσεών του, υποχρεούται να θέσει στη διάθεση της αναθέτουσας αρχής όποτε του ζητηθεί.

8.6.2 Η κυριότητα των προγραμμάτων αυτών παραμένει στον ανάδοχο, έχει όμως η αναθέτουσα αρχή το δικαίωμα να τα χρησιμοποιεί, χωρίς οικονομική επιβάρυνση και χωρίς περιορισμούς για θέματα που σχετίζονται με το αντικείμενο της παρούσας σύμβασης.

## 8.7 Φορολογικές υποχρεώσεις του αναδόχου

8.7.1 Ο ανάδοχος (και σε περίπτωση σύμπραξης όλα τα μέλη της) υποχρεούται να εκπληρώνει τις κατά τις κείμενες διατάξεις φορολογικές του υποχρεώσεις και ενδεικτικά:

* την υποχρέωση εγγραφής στην αρμόδια ΔΟΥ και υποβολής των αναγκαίων δηλώσεων φορολογίας εισοδήματος, ΦΠΑ κλπ.,
* την τήρηση βιβλίων σύμφωνα με την ελληνική φορολογική νομοθεσία,
* την πληρωμή φόρου εισοδήματος ή άλλων φόρων ή τελών.

8.7.2. Προκειμένου να αποφευχθεί η διπλή φορολογία του εισοδήματος τυχόν αλλοδαπών επιχειρήσεων του αναδόχου, αυτός αναλαμβάνει να προσκομίσει στην αναθέτουσα αρχή όλα τα σχετικά δικαιολογητικά έγγραφα που απαιτούνται από τις αρμόδιες ελληνικές δημόσιες υπηρεσίες.

## 8.8 Ασφαλιστικές υποχρεώσεις του Αναδόχου για το προσωπικό του

Ο ανάδοχος (και τα μέλη του, σε περίπτωση σύμπραξης) υποχρεούται να εκπληρώνει τις υποχρεώσεις του που απορρέουν από την κείμενη για την κοινωνική ασφάλιση νομοθεσία, για το προσωπικό που θα απασχολήσει για την εκτέλεση της σύμβασης.

## 8.9 Δημοσιοποίηση - Ανακοινώσεις στον Τύπο

Ο Ανάδοχος δεν δικαιούται να προβαίνει, χωρίς την προηγούμενη έγγραφη συγκατάθεση της αναθέτουσας αρχής, άμεσα ή έμμεσα, σε δημόσιες ή δια του τύπου ανακοινώσεις σχετικά με τη σύμβαση ή την αναθέτουσα αρχή.

## 8.10 Αλληλογραφία του Αναδόχου με την αναθέτουσα αρχή

Τα έγγραφα που θα ανταλλάσσονται μεταξύ του αναδόχου και της αναθέτουσας αρχής μπορούν να αποστέλλονται με ηλεκτρονικό ταχυδρομείο ή με ταχυδρομείο (συστημένο ή απλό ή με ταχυμεταφορά) και να είναι συντεταγμένα στην ελληνική γλώσσα.

# ΑΡΘΡΟ 9: ΥΠΟΧΡΕΩΣΕΙΣ ΤΟΥ ΕΡΓΟΔΟΤΗ

## 9.1 Παροχή υφισταμένων στοιχείων

Η αναθέτουσα αρχή υποχρεούται να παρέχει στον ανάδοχο, χωρίς επιβάρυνση, όλες τις πληροφορίες που αφορούν τη σύμβαση, εφόσον είναι διαθέσιμες και δεν έχει κώλυμα να τις παραδώσει.

## 9.2 Έγκαιρη πληρωμή του Αναδόχου

Η αναθέτουσα αρχή υποχρεούται να καταβάλλει έγκαιρα το οικονομικό αντάλλαγμα στον ανάδοχο, κατά τους όρους του νόμου και της παρούσας.

# ΑΡΘΡΟ 10: ΔΙΑΦΟΡΕΣ - ΔΙΑΦΩΝΙΕΣ - ΑΝΩΤΕΡΗ ΒΙΑ

## 10.1 Ισχύουσα νομοθεσία

Η Σύμβαση διέπεται αποκλειστικά από το ελληνικό δίκαιο.

## 10.2 Καλόπιστη εφαρμογή της σύμβασης

Η αναθέτουσα αρχή και ο ανάδοχος υποχρεούνται να αντιμετωπίζουν καλόπιστα τις αμοιβαίες υποχρεώσεις και τα δικαιώματά τους και να προσπαθούν για την επίλυση των διαφωνιών τους με πνεύμα συνεργασίας και αλληλεγγύης.

## 10.3 Λάθη / ασυμφωνίες στα Συμβατικά Τεύχη ή στην Προσφορά του Αναδόχου

10.3.1 Τα συμβατικά τεύχη αλληλοσυμπληρώνονται. Σε περίπτωση που υπάρξουν αντικρουόμενες διατάξεις ή όροι στα συμβατικά τεύχη, υπερισχύουν τα αναγραφόμενα στο ισχυρότερο κάθε φορά, όπως ορίζεται στο συμφωνητικό.

10.3.2 Λάθη ή παραλείψεις των συμβατικών τευχών μπορεί να διορθώνονται πριν την υπογραφή της σύμβασης, αν τούτο δεν αντιβαίνει στη δικαιολογημένη εμπιστοσύνη των διαγωνιζομένων και στην υποχρέωση της αναθέτουσας αρχής να μη μεταβάλει μονομερώς τους όρους της, που έλαβαν υπόψη τους οι διαγωνιζόμενοι για τη διαμόρφωση της προσφοράς τους.

## 10.4 Ανωτέρα βία

10.4.1 Αν κατά την εκτέλεση της σύμβασης επισυμβούν γεγονότα ή περιστατικά "ανώτερης βίας", τα οποία σαφώς και αποδεδειγμένα βρίσκονται υπεράνω του ελέγχου και της ευθύνης των συμβαλλομένων, καθένα εκ των μερών δικαιούται να αναστείλει την εκπλήρωση των συμβατικών του υποχρεώσεων, εφόσον αυτά τα γεγονότα ή περιστατικά παρεμποδίζουν την εκπλήρωσή τους. Το παραπάνω δικαίωμα υφίσταται μόνο στις περιπτώσεις που οι συνέπειες των περιστατικών αυτών δεν ρυθμίζονται από τον νόμο ή τη σύμβαση.

10.4.2 Η μη εκπλήρωση των συμβατικών υποχρεώσεων κατά τη διάρκεια της αναστολής, δεν δημιουργεί δικαίωμα ή αξίωση υπέρ ή κατά του ετέρου των συμβαλλομένων. Δεν αναστέλλεται η εκπλήρωση υποχρεώσεων ή η καταβολή αμοιβών που κατέστησαν απαιτητές πριν από την επέλευση των άνω γεγονότων ή περιστατικών.

10.4.3 Η απόδειξη της ανωτέρας βίας βαρύνει αυτόν που την επικαλείται.

10.4.4 Ο ανάδοχος που επικαλείται ανωτέρα βία υποχρεούται, μέσα σε είκοσι (20) ημέρες από τότε που συνέβησαν τα περιστατικά που συνιστούν την ανωτέρα βία, να αναφέρει εγγράφως αυτά και να προσκομίσει στην αναθέτουσα αρχή τα απαραίτητα αποδεικτικά στοιχεία.

## 10.5 Εκτέλεση της σύμβασης παρά την ύπαρξη διαφωνίας

Διαφωνίες, διενέξεις και διαφορές που θα ανακύψουν κατά την εκτέλεση της σύμβασης δεν δικαιολογούν την εκ μέρους του αναδόχου άρνηση παροχής των υπηρεσιών και εκτέλεσης των καθηκόντων του όπως αυτά προβλέπονται στη σύμβαση, εκτός αν τούτο ρητώς προβλέπεται από τον νόμο ή τη σύμβαση. Αν, παρότι δεν υφίσταται τέτοιο δικαίωμα, ο ανάδοχος αρνηθεί την εκτέλεση της σύμβασης, η αναθέτουσα αρχή μπορεί να κηρύξει τον ανάδοχο έκπτωτο, κατά τις σχετικές διατάξεις του νόμου.